Ghid de utilizare VAIO Seria SVT1111/SVT1311

Referinţă

# Informaţii privind siguranţa

Consultaţi manualul de siguranţă furnizat pentru informaţii detaliate despre siguranţă.

## Computer

- Dacă scăpaţi un obiect solid sau lichide pe computerul VAIO, opriţi computerul, deconectaţi-l de la priză şi scoateţi acumulatorul dacă acesta este detaşabil. Este posibil ca computerul să trebuiască să fie verificat de personal calificat înainte să îl porniţi din nou.

- Folosiţi doar echipamente periferice şi cabluri de interfaţă specificate.

- Nu lăsaţi piese mici, precum suportul „Memory Stick” şi adaptoarele „Memory Stick”, la îndemâna copiilor. Există riscul ca aceştia să înghită suportul.

- Temperatura suprafeţei şi a părţii de dedesubt a computerului VAIO, a adaptorului CA şi a acumulatorului poate creşte din cauza sarcinii procesorului sau a unui curent electric generat în timpul încărcării acumulatorului. Acest lucru este normal şi nu indică o defecţiune. Cantitatea de căldură generată variază în funcţie de dispozitivele externe sau de aplicaţiile software aflate în uz.

- În cazul în care computerul VAIO sau adaptorul CA devine extrem de fierbinte, opriţi computerul, deconectaţi adaptorul CA, scoateţi acumulatorul (dacă este detaşabil) şi contactaţi un centru de service/asistenţă Sony autorizat.

## Sursa de alimentare

- Nu aşezaţi obiecte grele pe cablul de alimentare pentru a nu cauza incendii.

- Pentru a deconecta cablul de alimentare, trageţi-l afară ţinând de priză. Nu trageţi niciodată de cablu.

- Nu utilizaţi cabluri de conectare tăiate sau deteriorate.

- Deconectaţi computerul VAIO de la priza CA dacă nu utilizaţi computerul o perioadă de timp prelungită.

- Dacă nu utilizaţi computerul VAIO o perioadă de timp prelungită, îndepărtaţi acumulatorul din computer pentru a preveni deteriorarea acumulatorului.

## Căşti

- Nu utilizaţi căştile în timp ce conduceţi, când mergeţi cu bicicleta sau când conduceţi un vehicul motorizat. Acest lucru poate genera pericol în trafic şi este ilegal în unele zone. De asemenea, poate fi periculos să ascultaţi muzică la volum ridicat în timp ce mergeţi pe jos, în special la trecerile pentru pietoni.

- Evitaţi folosirea căştilor la volum ridicat. Experţii ORL avertizează împotriva ascultării la căşti în continuu, la volum ridicat şi pe perioade lungi de timp. Dacă auziţi un ţiuit în urechi, reduceţi volumul sau întrerupeţi utilizarea.