Ghid de utilizare VAIO Seria SVT1111/SVT1311

Activitate

# Schimbarea setărilor Rapid Wake (mod Repaus)

Puteţi schimba setările Rapid Wake în VAIO Control Center.
Funcţia Rapid Wake este activată implicit. Cu această funcţie, puteţi menţine computerul VAIO în modul Repaus fără a risca să pierdeţi date în urma intrării computerului în modul Repaus după ce datele de lucru sunt salvate pe dispozitivul de stocare încorporat.
În plus, puteţi economisi mai mult din energia acumulatorului prin reducerea consumului de energie atunci când computerul se află în modul Repaus.

1. Faceţi clic pe (Start), Toate programele şi pe VAIO Control Center.

1. Faceţi clic pe Gestionare energie şi pe Rapid Wake.

Faceţi clic pentru a selecta sau debifa caseta pentru Rapid Wake.
Bifaţi caseta pentru a activa Rapid Wake sau debifaţi-o pentru a dezactiva funcţia.
Notă

- Cu funcţia Rapid Wake dezactivată, datele de lucru nu sunt salvate pe dispozitivul de stocare atunci când computerul intră în modul Repaus. Prin urmare, în caz de oprire a computerului în timpul modului Repaus din cauză că, de exemplu, acumulatorul se descarcă sau computerul este deconectat de la o sursă de alimentare CA, datele de lucru vor fi pierdute şi nu pot fi restaurate. Pentru a evita pierderea datelor, nu uitaţi să salvaţi datele înainte de intrarea computerului în modul Repaus. Cu funcţia Rapid Wake dezactivată, indicatorul luminos de alimentare clipeşte rar în portocaliu în timpul modului Repaus, iar indicatorii luminoşi de încărcare şi de alimentare clipesc în acelaşi timp dacă acumulatorul se descarcă în modul Repaus.
  Dacă utilizaţi caracteristica Windows de criptare a hard diskului, trebuie să configuraţi alte setări. Consultaţi Note cu privire la modul Repaus [Detalii] pentru informaţii suplimentare.

Subiect asociat
Utilizarea modului Repaus
Note cu privire la modul Repaus